laion/Wikipedia-Exotic huggingface dataset:
לידר דנה

לידר דנה (נולד ב-19 בדצמבר 1997) הוא מתעמל אקרובטי ישראלי. אלוף העולם (אנטוורפן 2018), ופעמיים ברציפות אלוף אירופה (2015 ו-2017) בתחרות לרביעיית גברים, ביחד עם דניאל אורלביץ', ינאי כלפה ואפי סאץ'. בנוסף לקריירה שלו כמתעמל אקרובטי, לידר דנה גם עוסק במוזיקה. דנה למד בתיכון קריית שרת בחולון. באליפות העולם לנוער שנערכה בלוולואה פרה (אנ'), פרבר של פריז שבצרפת בשנת 2014, הוא זכה במדליית כסף בגמר רביעיית בנים לקבוצת גיל 13–19, ביחד עם אייל פלגי צדיק, דניאל אורלביץ', ואפי סאץ'. בסבב גביע העולם שנערך בשנת 2015 הוא זכה במדליית זהב בפורטוגל, ובמדליית כסף בשווייצריה. באליפות אירופה שנערכה באותה שנה בגרמניה הוא זכה במדליית זהב ב-3 תרגילים. באליפות העולם שנערכה בפוטיין (אנ'), סין בשנת 2016 הוא זכה במדליית כסף. בסבב גביע העולם שנערך בשנת 2017 הוא זכה בשתי מדליות, זהב וכסף. באליפות אירופה שנערכה באותה השנה בזֶ'שוּב, שבפולין, זכה במדליית זהב בכל אחת משלוש התחרויות (תרגיל שיווי-משקל, תרגיל דינאמי, וקרב-רב), והגן על תוארו. במשחקי העולם שנערכו בוורוצלב שבפולין באותה שנה הוא זכה במדליית ארד. באליפות העולם שנערכה באנטוורפן שבבלגיה באפריל 2018 הוא זכה בשתי מדליות, זהב וכסף. מדליית זהב ברביעייה ומדליית כסף נבחרת מעורבת. דנה השתתף בעונה השנייה של גוט טאלנט ישראל, כחבר צוות בנבחרת האקרובטיקה, ביחד עם דניאל אורלביץ', ינאי כלפה ואפי סאץ'. נבחרת האקרובטיקה העפילה לגמר שהתקיים ב-16 באפריל, וזכתה במקום הראשון. דנה ניסה את מזלו בתחום המוזיקה כאשר השתתף באודישנים לעונתה התשיעית של תוכנית המציאות הכוכב הבא, אך לא צלח את שלב האודישנים. לידר דנה, סרטונים בערוץ היוטיוב לידר דנה, באתר התאחדות ההתעמלות הבין-לאומית נבחרת הבנים זכתה בזהב באליפות העולם באקרובטיקה, באתר ONE‏, 15 באפריל 2018 ערך זה הוא קצרמר בנושא ספורטאים ישראלים. אתם מוזמנים לתרום לוויקיפדיה ולהרחיב אותו.
דניאל אורלביץ'

דניאל אורלביץ' (נולד ב-1997) הוא מתעמל אקרובטי ישראלי. אלוף העולם (אנטוורפן 2018), ופעמיים ברציפות אלוף אירופה (2015 ו-2017) בתחרות לרביעיית גברים, ביחד עם לידר דנה, ינאי כלפה ואפי סאץ'. באליפות העולם לנוער שנערכה בלוולואה פרה (אנ'), פרבר של פריז שבצרפת בשנת 2014, הוא זכה במדליית כסף בגמר רביעיית בנים לקבוצת גיל 13–19, ביחד עם אייל פלגי צדיק, לידר דנה ואפי סאץ'. בסבב גביע העולם שנערך בשנת 2015 הוא זכה במדליית זהב בפורטוגל, ובמדליית כסף בשווייצריה. באליפות אירופה שנערכה באותה שנה בגרמניה, זכה ב-3 מדליות זהב - עבור כל אחד משלושת התרגילים שביצע ברביעיית גברים. באליפות העולם שנערכה בפוטיין (אנ'), סין בשנת 2016, הוא זכה במדליית כסף. בסבב גביע העולם שנערך בשנת 2017 הוא זכה בשתי מדליות, זהב וכסף. באליפות אירופה שנערכה באותה השנה בזֶ'שוּב שבפולין, זכה במדליית זהב בכל אחת משלוש התחרויות (תרגיל שיווי-משקל, תרגיל דינאמי, וקרב-רב), והגן על תוארו. במשחקי העולם שנערכו בוורוצלב שבפולין באותה שנה הוא זכה במדליית ארד. באליפות העולם שנערכה באנטוורפן שבבלגיה באפריל 2018 הוא זכה בשתי מדליות, זהב וכסף. מדליית זהב ברביעייה ומדליית כסף נבחרת מעורבת. אורלביץ' השתתף בעונה השנייה של גוט טאלנט ישראל, כחבר צוות בנבחרת האקרובטיקה, ביחד עם לידר דנה, ינאי כלפה ואפי סאץ'. נבחרת האקרובטיקה העפילה לגמר שהתקיים ב-16 באפריל, וזכתה במקום הראשון. דניאל אורלביץ', באתר התאחדות ההתעמלות הבין-לאומית נבחרת הבנים זכתה בזהב באליפות העולם באקרובטיקה, באתר ONE‏, 15 באפריל 2018 ערך זה הוא קצרמר בנושא ספורטאים ישראלים. אתם מוזמנים לתרום לוויקיפדיה ולהרחיב אותו.
ינאי כלפה

ינאי כלפה (נולד ב-1995) הוא מתעמל אקרובטי ישראלי. אלוף העולם (אנטוורפן 2018), ופעמיים ברציפות אלוף אירופה (2015 ו-2017) בתחרות לרביעיית גברים, ביחד עם דניאל אורלביץ', לידר דנה ואפי סאץ'. כלפה משתייך למועדון הפועל "בגין" חולון, ומתאמן מאז שהיה בן 4. בסבב גביע העולם שנערך בשנת 2015 הוא זכה במדליית זהב בפורטוגל, ובמדליית כסף בשווייצריה. באליפות אירופה שנערכה באותה שנה בגרמניה הוא זכה במדליית זהב ב-3 תרגילים. באליפות העולם שנערכה בפוטיין (אנ'), סין בשנת 2016 הוא זכה במדליית כסף. בסבב גביע העולם שנערך בשנת 2017 הוא זכה בשתי מדליות, זהב וכסף. באליפות אירופה שנערכה באותה השנה בזֶ'שוּב, שבפולין, זכה במדליית זהב בכל אחת משלוש התחרויות (תרגיל שיווי-משקל, תרגיל דינאמי, וקרב-רב), והגן על תוארו. במשחקי העולם שנערכו בוורוצלב שבפולין באותה שנה הוא זכה במדליית ארד. באליפות העולם שנערכה באנטוורפן שבבלגיה באפריל 2018 הוא זכה בשתי מדליות, זהב וכסף. מדליית זהב ברביעייה ומדליית כסף נבחרת מעורבת. כלפה השתתף בעונה השנייה של גוט טאלנט ישראל, כחבר צוות בנבחרת האקרובטיקה, ביחד עם דניאל אורלביץ', לידר דנה ואפי סאץ'. נבחרת האקרובטיקה העפילה לגמר שהתקיים ב-16 באפריל, וזכתה במקום הראשון. ינאי כלפה, ברשת החברתית אינסטגרם ינאי כלפה, באתר התאחדות ההתעמלות הבין-לאומית נבחרת הבנים זכתה בזהב באליפות העולם באקרובטיקה, באתר ONE‏, 15 באפריל 2018 ערך זה הוא קצרמר בנושא ספורטאים ישראלים. אתם מוזמנים לתרום לוויקיפדיה ולהרחיב אותו.
אפי סאץ'

אפי אפרים סאץ' (נולד ב-25 בדצמבר 1999) הוא מתעמל אקרובטי ישראלי. אלוף העולם (אנטוורפן 2018), ופעמיים ברציפות אלוף אירופה (2015 ו-2017) בתחרות לרביעיית גברים, ביחד עם דניאל אורלביץ', לידר דנה וינאי כלפה. סאץ' נולד וגדל בחולון. הוא החל להתאמן בהתעמלות אקרובטית בשנת 2006. סאץ' משתתף בתחרויות הסניור לרביעייה ביחד עם דניאל אורלביץ', לידר דנה וינאי כלפה. באליפות העולם לנוער שנערכה בלוולואה פרה (אנ'), פרבר של פריז שבצרפת בשנת 2014, הוא זכה במדליית כסף בגמר רביעיית בנים לקבוצת גיל 13-19, ביחד עם אייל פלגי צדיק, דניאל אורלביץ', ולידר דנה. בגביע העולם שנערך בשנת 2015 הוא זכה בשתי מדליות זהב וכסף. באליפות אירופה שנערכה באותה שנה בגרמניה הוא זכה במדליית זהב ב-3 תרגילים. באליפות העולם שנערכה בפוטיין (אנ'), סין בשנת 2016 הוא זכה במדליית כסף. בסבב גביע העולם שנערך בשנת 2017 הוא זכה בשתי מדליות, זהב וכסף. באליפות אירופה שנערכה באותה השנה בזֶ'שוּב, שבפולין, זכה במדליית זהב בכל אחת משלוש התחרויות (תרגיל שיווי-משקל, תרגיל דינאמי, וקרב-רב), והגן על תוארו. במשחקי העולם שנערכו בוורוצלב שבפולין באותה שנה הוא זכה במדליית ארד. באליפות העולם שנערכה באנטוורפן שבבלגיה באפריל 2018 הוא זכה בשתי מדליות, זהב וכסף. מדליית זהב ברביעייה ומדליית כסף נבחרת מעורבת. סאץ' השתתף בעונה השנייה של גוט טאלנט ישראל, כחבר צוות בנבחרת האקרובטיקה, ביחד עם דניאל אורלביץ', לידר דנה וינאי כלפה. נבחרת האקרובטיקה העפילה לגמר שהתקיים ב-16 באפריל, וזכתה במקום הראשון. אפי סאץ', ברשת החברתית אינסטגרם אפי סאץ', באתר התאחדות ההתעמלות הבין-לאומית נבחרת הבנים זכתה בזהב באליפות העולם באקרובטיקה, באתר ONE‏, 15 באפריל 2018
סרט הודי (שיר)

המונח "סרט הודי (שיר)" מפנה לכאן. לערך העוסק בשיר של להקת פיקוד דיזנגוף ושל שלישיית שוקולד מנטה מסטיק, ראו סרט הודי נהדר (שיר). "סרט הודי" הוא סינגל שהוקלט על ידי הזמרת-יוצרת הישראלית דנה אינטרנשיונל, ביחד עם הזמר הישראלי עידן יניב. השיר יצא לאור ב-19 בספטמבר 2007, כסינגל הרביעי מתוך אלבום האולפן השמיני של אינטרנשיונל הכל זה לטובה, וכרצועה מתוך אלבום האולפן השני של עידן יניב, חכי לי. השיר הגיע למקום הראשון במצעד הרשמי של רשת ג', שם נשאר בצמרת במשך שבועיים ברצף. השיר נכתב על ידי דנה אינטרנשיונל, ינאי רטפן, הופק על ידי זיו גולנד ואלי אברמוב, והולחן על ידי אינטרנשיונל גם כן. השיר הוא שיר בסגנון הדאנס-אלקטרוני, המשלב בתוכו גם את המוזיקה ההודית, ואף מכיל בתוכו מילים בשפה ההודית. הווידאו קליפ הנלווה שיצא לשיר בוים על ידי סיגל מרקס ארדיטי, והוא פורסם בסמוך לצאתו כסינגל. בתחילת הקליפ ניתן לראות את הטאג' מהאל מוקרן על גבי צג. לאחר מכן, ניתן לראות איש עשיר אשר נכנס לתוכו. משמעות הקליפ היא על כך שאותו האיש העשיר בא במטרה להתחתן עם בת המלך ההודי (אינטרנשיונל), ומשלם עבורה הון תועפות. יניב הוא בעצם משרתו, הנענה לכל דרישותיו. כאשר האיש העשיר משלם להוריה של בת המלך ההודי, הם מציגים אותה ובעצם מסכימים לחתן אותה איתו, וזאת בתמורה לכסף וליהלומים. לבסוף, כאשר נערכת החתונה, אותו האיש העשיר מרים את ההינומה של אינטרנשיונל, ומופתע לגלות כי רימו אותו והביאו לו את אחותה הכעורה. סצנה זו מזכירה את הסיפור של יעקב אשר היה צריך להתחתן עם רחל, אך בחתונתו רומה וקיבל את לאה. עם השיר הופיע עידן יניב בזאפה הרצליה, כמה חודשים לאחר שיצא. פרק זמן לאחר מכן, הופיעה אינטרנשיונל עם השיר בכמה מהופעותיה אשר נערכו בישראל. מאוחר יותר, היא הופיעה איתו גם בפסטיבל הפורים שנערך בשנת 2015. בנוסף לכך, אינטרנשיונל הופיעה עם השיר באחת מהופעותיה, ובה היא העלתה ילדים מהקהל, אשר רקדו על הבמה לצליליו. סרטון השיר "סרט הודי" באתר יוטיוב דנה אינטרנשיונל + עידן יניב - סרט הודי (באנגלית), 2007, נבדק ב-2023-07-11 בכורה: הקליפ של דנה אינטרנשיונל ועידן יניב, באתר ynet, 19 בספטמבר 2007 דנה אינטרנשיונל* - הכל זה לטובה, באתר Discogs (בצרפתית) Haki Li (חכי לי) de Idan Yaniv (עידן יניב) (בצרפתית), 2007-01-01, נבדק ב-2018-04-20 סרט הודי – פזמונט, באתר pizmonet.co.il מילים לשיר סרט הודי - דנה אינטרנשיונל ועידן יניב, באתר שירונט "Dana International:Seret Hodi". LyricWiki (באנגלית). נבדק ב-2018-04-20. InternationalDana (2013-04-14), דנה ועידן יניב - סרט הודי Dana International & Idan Yaniv Indian Movie, נבדק ב-2018-04-20 מירי ברק (2007-09-28), דנה אינטרנשיונל ועידן יניב - סרט הודי, נבדק ב-2018-04-20 אהבת יעקב לרחל מתוך 929, באתר 929 - תנך ביחד עידן יניב הערוץ הרשמי (2015-10-11), עידן יניב - סרט הודי - מחרוזת (הופעה חיה בזאפה הרצליה) | Idan Yaniv - Seret Hodi Medley, נבדק ב-2018-04-20 Eva S (2013-05-19), Dana International Seret hodi live דנה אינטרנשיונל, נבדק ב-2018-04-20 InternationalDana (2015-03-24), Dana International - Purim 2015, נבדק ב-2018-04-20 InternationalDana (2016-03-01), Dana International - Seret Hodi with Dancing Kids, נבדק ב-2018-04-20
יחסי כווית – סן מרינו

יחסי כווית–סן מרינו הם מערכת היחסים המורכבת שבין הממשלה והעם של מדינת כווית לבין הממשלה והעם של הרפובליקה המרוממת של סן מרינו. שתי המדינות כוננו יחסים דיפלומטיים רק בעת החדשה ואין קשר דיפלומטי מעשי בין השתיים. בין שתי המדינות מתקיימים שיתופי פעולה כלכליים במגוון תחומי דעת. סן מרינו אינה מיוצגת בכווית בשום דרג, הן בדרג השגרירות והן בדרג הקונסולרי. כווית אינה מיוצגת בסן מרינו בשום דרג, הן בדרג השגרירות והן בדרג הקונסולרי. לכווית אין שגרירות המואמנת על סן מרינו, אך דה פקטו, יכולים אזרחי סן מרינו לגשת לשגרירות הכוויתית ברומא, בירת איטליה ולקבל שם שירותים קונסולריים. בין שתי המדינות נחתם הסכם דיפלומטי אחד בלבד: הסכם לכינון יחסים דיפלומטיים רשמיים ברמת השגרירות בין מדינת כווית לבין הרפובליקה המרוממת של סן מרינו - 13 במרץ 2014. בשנת 2015 ייצאה סן מרינו לכווית סחורה בסך 435 אלף דולר אמריקאי, החלק הגדול ביותר בסחורה היה מוצרי יופי וקוסמטיקה. מאז 2010 אין סחורה כוויתית שהגיעה לסן מרינו. Trattati Internazionali - Accordi Bilaterali con altri Stati, משרד החוץ הסן מרינזי What does San Marino export to Kuwait? (2015), או אי סי
פוני באלי

פוני באלי (באנגלית: Bali Pony) הוא זן של סוס הבית, מגזע סוסי הפוני, שמוצאו מהאי האינדונזי באלי, סוסי ה"פוני באלי" משמשים כסוסי רכיבה (אנ') ועבודה סוסי ה"פוני באלי" מבצעים את המשימות הנדרשות על ידי הילידים, כולל הובלת אלמוגים ואבנים מהחוף. כוחם הפך גם לפופולרי עבור מטיילים ותיירים. , סדרה: סוס הבית מוצא: אינדונזיה גובה: 1.20-1.30 מטר משקל: 440 ליברה (199.5 ק"ג) סוסים קשוחים ועצמאיים אופי: ידידותיים ושקטים יחסית (לרוכב|ת ולמטפל|ת) רגליים חזקות וקשות פס על הזנב פסי כתף ופסי "זברה" על הרגליים רעמה שחורה חזה וגב צרים , שורשי גזע ה"פוני באלי" אינם ידועים, אם כי אחת התאוריות היא כי סוסי הפוני הובאו לאינדונזיה על ידי הסינים במאה שישית. אם תאוריה זו נכונה, הפוני של באלי היה חייב הרבה מן השורשים לסוס המונגולי. בנוסף לסוס המונגולי, ידוע כי חלק מהמלאי ההודי נלקח לאינדונזיה (אם כי לא ידוע בדיוק אילו גזעים), וההולנדים הביאו גם גזעים מזרחיים שונים לאינדונזיה במאה השמונה עשרה, לכן, סביר להניח שהפוני של באלי הושפע הן מהסוס המונגולי והן מגזעים מזרחיים שונים. פוני באלי פוני באלי פוני פוני ג'אווה פוני הוצול פוני שטלנד מדיה וקבצים בנושא פוני באלי בוויקישיתוף Kentucky Horse Park. "Bali". Horse Breeds of the World. International Museum of the Horse. Archived from the original on 24 November 2010. Retrieved 10 November 2010 פוני באלי theequinest.com/breeds/bali-pony "פוני באלי" caballo-horsemarket.com/en/horse-encyclopedia/horses-breeds/70-bali-pony Bongianni, Maurizio (1987). Simon & Schuster's Guide to Horses and Ponies. New York: Fireside. ISBN 0-671-66068-3 מדריך סימון ושוסטר לסוסים וסוגי פוני "פוני באלי" worldofhorses.co.uk/breeds/horse_breed_Bali_Pony "פוני באלי" aftonbladet.se/sport/ridsport/raser/ba_ponny "פוני באלי" agraria.org/equini/balipony פוני באלי horsebreedspictures.com/bali-pony "פוני באלי" imh.org/exhibits/online/breeds-of-the-world/asia/bali
Lucky Star

"Lucky Star" (בעברית: "כּוֹכָב בַּר-מַזָּל") הוא סינגל שהוקלט על ידי הזמרת-יוצרת האמריקאית מדונה, מתוך אלבום הבכורה שלה, Madonna. השיר יצא לאור ב-9 בספטמבר 1983, על ידי חברות התקליטים האחים וורנר וסייר רקורדס, כסינגל הרביעי מתוך האלבום. השיר הגיע למקום הרביעי במצעד הבילבורד הוט 100. השיר נכתב על ידי מדונה עצמה והופק על ידי רג'י לוקאס, אם כי מדונה לא אהבה את העבודה של רג'י לוקאס והחליטה לקרוא למי שהיה אז בן זוגה ג'ון "ג'ליבין" בניטז לעשות רמיקס לשיר על פי רעיונותיו. מבחינה מוזיקלית השיר הוא שיר דאנס-פופ אשר משלב ביטים כבדים של תוף עם קולות של גיטרה בסולמות גבוהים. מבחינה לירית בשיר מדונה משווה את הגוף הגברי לכוכב שבשמים. השיר זכה לביקורות חיוביות ממבקרי מוזיקה עכשוויים שכינו אותו "כהקדמה למוזיקת דאנס עליזה". השיר זכה להצלחה בארצות הברית כאשר הפך שם ללהיט מדונה והגיע למקום ה-4 ולימים היה לשיר השני מתוך רצף של 15 שירים (לא כולל שירים מתוך פסקולים) שמדונה הצליחה להכניס לעשרים העליונים במצעד. בנוסף הוא גם הגיע למקום הראשון במצעד שירי הדאנס לצד השיר "Holiday". הקליפ לשר מציג את מדונה רוקדת מאחורי רקע לבן עם הרקדניות שלה. לאחר פרסום הקליפ סגנון הלבוש וההתנהגות של מדונה הפכו למודל לחיקוי בקרב צעירים. חוקרי ציינו כי בקליפ מדונה הציגה את עצמה כדמות נרקיסיסטית ומעורפלת וכינתה את עצמה ככובת מזל בניגוד למשמעות של השיר. את השיר מדונה ביצעה במספר סיבובי הופעות שלה כאשר האחרון מביניהם היה "Rebel Heart Tour", ואף השיר זכה למספר גרסאות כיסוי במהלך השנים. מדיה וקבצים בנושא Lucky Star בוויקישיתוף מידע על היצירה "Lucky Star" באתר מיוזיק בריינז גרסאות נוספות ל"Lucky Star" באתר SecondHandSongs סרטון השיר "Lucky Star" באתר יוטיוב ביחד עם "Holiday". Release group “Madonna” by Madonna - MusicBrainz, musicbrainz.org Madonna - Madonna | Songs, Reviews, Credits | AllMusic (באנגלית אמריקאית), נבדק ב-2020-05-04 "Madonna Chart History". Billboard. נבדק ב-2018-04-20. Lucky Star - Madonna | Songs, Reviews, Credits | AllMusic, AllMusic Madonna – Lucky Star (באנגלית), נבדק ב-2020-05-04 Madonna's 50 Greatest Songs, Rolling Stone Lucky Star / I Know It by Madonna, נבדק ב-2018-04-20
Human Nature

"Human Nature" (בעברית: "הַטֶּבַע הָאֱנוֹשִׁי") הוא סינגל של הזמרת-יוצרת האמריקאית מדונה, מתוך אלבום האולפן השישי שלה, Bedtime Stories. השיר יצא כסינגל הרביעי והאחרון מהאלבום ב-6 ביוני 1995, על ידי חברות התקליטים האחים וורנר ומאבריק רקורדס. השיר הגיע למקום ה-46 במצעד הבילבורד הוט 100. מבחינה לירית, "Human Nature" הוא שיר ביקורת כלפי מבקריה. הוא עוסק בביקורת שהופנתה כלפי התדמית הפרובוקטיבית שלה ואת הוצאתם של שירים מיניים. מדונה שואלת בציוניות שאלות רטוריות שמבוססות על החיים שלה בשנתיים שקדמו ליציאת השיר. השיר נכתב על ידי מדונה עצמה, דייב הול, שון מקנזי, קווין מקנזי ומייקל דירינג והופק על ידי מדונה והול. מבחינה מוזיקלית, "Human Nature" הוא שיר R&B שמכיל תופים ודגימה של השיר "What You Need" של להקת Main Source, ולכן שון וקווין מקנזי ומייקל דירינג נכנסו בקרדיטים של כותבי השיר אף על פי שהשיר עצמו נכתב על ידי מדונה ודייב הול. השיר קיבל ביקורות חיוביות ממבקרי המוזיקה שאר כינו את השיר כ"המנון" ושיבחו את האופי המעצים שלו. אם כי השיר לא זכה להצלחה רבה בארצות ברית כאשר הגיע למקום ה-46 בלבד בארצות הברית אך הגיע למקום השני במצעד שירי הדאנס. בממלכה המאוחדת השיר זכה להצלחה גדולה יותר כאשר הגיע למקום השמיני ובאיטליה גם זכה להצלחה כאשר הגיע למקום העשירי. הווידאו קליפ של השיר בוים על ידי ז'אן-בטיסט מונדינו ובו מדונה ורקדניה לבושים בבגדי לטקס ועור תוך כדי שהם מבצעים ריקודים מאחורי מסך לבן בהשראת ה-S&M. מאוחר יותר הקליפ השפיע על זמרות אחרות כמו כריסטינה אגילרה וריהאנה. מדונה ביצעה את השיר בשלושה מסיבובי ההופעות שלה כאשר האחרון מביניהם היה, "The MDNA Tour". מדיה וקבצים בנושא Human Nature בוויקישיתוף מידע על היצירה "Human Nature" באתר מיוזיק בריינז מידע על הסינגל "Human Nature" באתר מיוזיק בריינז מידע על היצירה "Human Nature" באתר Discogs סרטון השיר "Human Nature" באתר יוטיוב מידע על השיר "Human Nature" באתר iTunes מידע על השיר "Human Nature" באתר ספוטיפיי מדונה, דייב הול, שון מקנזי, קווין מקנזי, מייקל דירינג "Madonna Chart History". Billboard. נבדק ב-2018-04-20. Madonna – Human Nature (באנגלית), נבדק ב-2018-04-20 Visit hiphopweb.tv (2016-06-07), Main Source - What You Need (1994), נבדק ב-2018-04-20 Human Nature - Madonna | Songs, Reviews, Credits | AllMusic, AllMusic
טקסון מוטל בספק

בנומנקלטורה הזואולוגית טקסון מוטל בספק (בלטינית: Nomen dubium) הוא טקסון מתואר בעל שם מדעי שניתן לו, ואשר לאחר זמן הוחלט שאינו רלוונטי. מונחים דומים הם: טקסון מעורפל (nomina ambigua) בו משתמשים באותו שם מדעי ליותר מקבוצה/מין אחד, טקסון מעורבב (nomina confusa) בו תרבויות שונות מערבבות את השם המדעי, טקסון מבולבל (nomina perplexa) בו השם המדעי כולל עוד יצורים שאינם קרובים וטקסון מסוכן (nomina periculosa) בו שם מדעי שגוי עלול לסכן חיים או לפגוע בכלכלה (בקשר לחיידקים). הדבר קורה בעיקר במאובנים שמקבלים שם אך יכולים לעבור מטקסון אחד לטקסון אחר ולהעלים אותו. לעיתים יש על כך מחלוקות בין החוקרים. הברונטוזאורוס למשל נחשב הרבה שנים ליצור שכיום מכונה אפטוזאורוס שעוד לא קיבל שם. לאחר שהוגדר האפטוזאורוס רוב הקהילה המדעית החליטה לבטל את הסוג ברונטוזאורוס. בהמשך הוחלט שהברונטוזאורוס שונה בכמה מאפיינים מהאפטזאורוס והוא חזר להתקיים. מקרה נוסף הוא היצור דמוי-התנין פרסוכוס מהטריאס שקיבל שם מדעי נפרד עקב מראה החרטום הצר שלו, אך לא נמצא לו שלד. לאחר שהתגלו מאובנים נוספים שקיבלו שמות מדעיים שונים לא הצליחו להבדיל ביניהם והסוג הפך למיותר. בהמשך התגלה שלד של היצור בנוסף לגולגולת, והבליט יותר את ההבדלים בינו למינים דומים, והוא חזר להתקיים. הקהילה המדעית מצריכה בדיקות של המאובנים כדי להעריך כראוי את הטקסון המבוטל. אם המאובנים הושמדו היא מרשה להמציא שם מדעי חדש במקום הישן וכך לבטל אותו. שימוש נוסף במונח קשור לחוקרי חיידקים, כאשר שמות של כמה חיידקים נידחים על ידי הקהילה המדעית ולא ברור האם היצור קיים או לא. מדיה וקבצים בנושא טקסון מוטל בספק בוויקישיתוף
עמוס שושן

עמוס שושן (נולד בז' בטבת ה'תשכ"ט, 28 בדצמבר 1968) הוא רב יישובי רכס פוריה, ראש כולל "שערי תורה" ומחברם של ספרים תורניים. הרב שושן נולד בקריית שמונה בשנת 1968. למד בישיבת כפר הרואה אצל הרב משה צבי נריה, עמו למד דף יומי בחברותא. המשיך את לימודיו בישיבת הגולן והתגייס כלוחם לחטיבת גבעתי. לחם בעזה באינתיפאדה הראשונה וכן בלבנון. בהמשך יצא לקצונה ולאחר שהוסמך לרבנות שירת כרב חטיבתי. לאחר שירותו הצבאי למד בכולל ההלכה בישיבת הגולן, וכן אצל הרב יעקב ניסן רוזנטל בחיפה. הוסמך לרבנות על ידי הרבנים הראשיים לישראל, הרב ישראל מאיר לאו והרב אליהו בקשי דורון. בשנת תשמ"ב נבחר לחתן התנ"ך של העיר קריית שמונה. ובשנת תשנ"ב זכה בפרס רקנאטי "אברהם העברי", על חיבורו "מחלוקת הסמיכה", בנושא המחלוקת שהייתה בין מהר"י בירב למהרלב"ח בעניין סמיכת חכמים לדיינים מומחים, חלק מחיבורו זה פורסם באותה שנה בביטאון המועצה הדתית תל אביב יפו. סיים לימודי תואר ראשון בהצטיינות יתירה במכללת אורות ישראל. בשנים תשנ"ב-תשנ"ו היה מרצה מטעם משרד החינוך למורים בבתי הספר ובמדרשות תורניות. שימש כר"מ בישיבה בחיספין וכראש כולל לרבנות בבית שאן. וכן הרצה בקורסי ההסמכה לבלניות שעל ידי מוסדות "דור ודור". בשנת תשנ"ו הוציא את ספרו הראשון "סוגה בשושנים", העוסק בהלכות נדה טבילה ומקוואות, ומהווה הכנה לנבחנים בבחינות ברבנות הראשית. בהמשך הוציא את ספריו בנתיבות התלמוד – על השתלשלות תורה שבעל פה ותורתם של התנאים. ספרו 'שער המלך' עוסק בשיטתו של הרמב"ם. בי' בשבט תשנ"ט נבחר לשמש רב אזורי של יישובי רכס פוריה. משמש כרב ארגון "שמחת משה רבנו" העוסק בלימוד הלכות שבת והפצתם, טמקיים חידון שנתי החל משנת תשס"ז. לצורך זה ערך והוציא הרב שושן את הספר "עונג שבת - הלכות נדבה", שזכה להסכמות מגדולי הרבנים ובראשם הרב עובדיה יוסף, אשר לקח חלק בחידונים אלו. סוגה בשושנים - על הלכות נדה טבילה ומקוואות, תשנ"ו בנתיבות התלמוד - השתלשלות תורה שבעל פה, תורת התנאים (ב' חלקים), תש"ס שער המלך - עיונים במשנה תורה לרמב"ם ובשיטתו, תשס"ה מעשה אבות - פירוש על מסכת אבות, תשס"ה עונג שבת - על הלכות שבת, תשע"ג מסילת ישרים - ביאורים על ספרו של הרמח"ל, תשע"ז מאורות התלמוד - השתלשלות תושב"ע, עיון בתורת התנאים והאמוראים (ג' חלקים), תשע"ח הילה פרידמן, מה עשו קיבוצניקים, אנשי ציבור ורבנים ביחד על האי בכנרת?, באתר הידברות, 16 בינואר 2018 הלכה יומית עם הרב עמוס שושן, באתר יוטיוב עלון שבועי "כגפן פוריה" אתר חידון שבת של ארגון "שמחת משה רבנו" סוגה בשושנים, באתר פורטל סמיכה לרבנות מעשה אבות, איתמר מור, עלון "השבת" עמוס בן יצחק שושן, דף שער בספרייה הלאומית ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
רשימת אלופות ואלופי ישראל בהתעמלות

רשימת כל אלופות ואלופי ישראל בהתעמלות מכשירים, משנת 1958 ועד לשנת 1985, באתר איגוד ההתעמלות הישראלי. אליפויות ישראל לבוגרות - מאז ועד היום, באתר הפועל תל אביב - עמותת מחלקת ההתעמלות דליה ביבס אלופה בהתעמלות, הַבֹּקֶר, 14 ביולי 1963 אבלס זכתה בתואר אלופת ההתעמלות למרות פציעתה, מעריב, 1 באוגוסט 1966 דני לדר הוכתר כאלוף בהתעמלות בפעם ה-7, מעריב, 29 בינואר 1967 פלד אלופת ישראל בהתעמלות, על המשמר, 7 ביולי 1968 לופי ופלד זכו בהתעמלות, דבר, 1 ביוני 1969 אלכס פרלסמן, פרנסין נסיכת ההתעמלות: רויטל סגניתה, מעריב, 23 באוקטובר 1986 אלוף ההתעמלות יעקב לוי:הכל זהב, מעריב, 24 באוקטובר 1986 אלופת ישראל בהתעמלות - פרנסין גארט - שמרה על הבכורה, מעריב, 17 בספטמבר 1989 אלוף ישראל חדש בהתעמלות תוצרת הפועל באר שבע, מעריב, 10 בספטמבר 1989
You'll See

"You'll See" (בעברית: "אַתָּה תִּרְאֶה") הוא סינגל שהוקלט על ידי הזמרת-יוצרת האמריקאית מדונה, מתוך אלבום האוסף שלה, Something to Remember. השיר יצא כסינגל המוביל מהאלבום ב-23 באוקטובר 1995, על ידי חברות התקליטים האחים וורנר ומאבריק רקורדס. השיר הגיע למקום השישי במצעד הבילבורד הוט 100. מטרת השיר הייתה לשפר את תדמיתה של מדונה שבאותה תקופה הייתה ידועה לשמצה. הוא נכתב והופק על ידה ועל ידי המוזיקאי הקנדי דייוויד פוסטר. מבחינה מוזיקלית השיר הוא בלדת פופ אקוסטית שכוללת כלי הקשה, גיטרה ופסנתר טרמולו ומבחינה לירית הוא מדבר על עצמאות לאחר סיום של רומן. השיר זכה לביקורות חיוביות ממבקרי המוזיקה העכשוויים ששיבחו את השירה של מדונה. בנוסף האגודה האמריקאית של מלחינים, סופרים ומוציאים לאור (ASCAP) העניקה לו את פרס "Most Performed Song" במהלך הפסטיבל השנתי שלהם. השיר זכה להצלחה כאשר הגיע לחמישייה הפותחת באוסטריה, קנדה, פינלנד, איטליה והממלכה המאוחדת. באופן כללי, הוא זכה להצלחה באירופה כאשר הגיע למקום השמיני במצעד האירופאי הכללי. בארצות הברית השיר גם זכה להצלחה כאשר הגיע למקום השישי והפך לשיר ה-29 שלה להגיע לעשירייה הפותחת במדינה. הווידאו קליפ לשיר בוים על ידי מייקל האוסמן כאשר הסיפור שלו שימש את הקליפ הקודם של מדונה לשיר "Take a Bow". בנוסף יצא גם קליפ נוסף בגרסה הספרדית של השיר שנכתבה על ידי הזמרת הארגנטינאית פז מרטינז שגרסה זו של השיר נכללה במהדורה הלטינית של אלבום האוסף. על מנת לקדם את השיר ביצעה אותו מדונה בשידור חי בתוכנית הטלוויזיה הבריטית Top of the Pops ובמופעים נבחרים בארצות הברית ב-2001. בשנת 2009 הזמרת הסקוטית סוזן בויל כללה גרסת כיסוי של השיר באלבום הבכורה שלה, I Dreamed a Dream. מידע על היצירה "You'll See" באתר מיוזיק בריינז מידע על הסינגל "You'll See" באתר מיוזיק בריינז סרטון השיר "You'll See" באתר יוטיוב "Madonna Chart History". Billboard. נבדק ב-2018-04-20. You'll See - Madonna | Songs, Reviews, Credits | AllMusic, AllMusic reddit: the front page of the internet, www.reddit.com (באנגלית) "Madonna - You'll See". Album of The Year (באנגלית אמריקאית). נבדק ב-2018-04-20. Madonna - You'll See, Discogs (באנגלית) "ARIA Charts – Accreditations – 1996 Singles" "American single certifications – Madonna – You'll See" "British single certifications – Madonna – You'll See" Myers, Justin (April 24, 2019). "Madonna's lead singles ranked". Official Charts Company. Madonna: Her Singles sales & Chart History Updated (1982 - 2015)
Black Celebration

Black Celebration (חגיגה שחורה) הוא אלבום האולפן באורך מלא ה-5 של להקת המוזיקה האלקטרונית הבריטית דפש מוד. במצעד האלבומים הבריטי, הגיע האלבום למקום #3. בארצות הברית לעומת זאת, האלבום הגיע רק למקום #90. גרסת ה-CD הבריטית מכילה 3 שירים נוספים: הגרסה האמריקאית של האלבום מכילה גם היא את השיר But Not Tonight. כל השירים נכתבו על ידי מרטין גור, למעטBlack Day, שנכתב על ידי גור יחד עם אלן ויילדר ודניאל מילר. השירים A Question of Lust, Sometimes, It Doesn't Matter Two, World Full of Nothing ו-Black Day. מבוצעים על ידי מרטין גור. זהו האלבום של הלהקה שבו יש הכי הרבה שירים שמבוצעים על ידי גור. (כל שאר השירים מבוצעים על ידי גהאן). Sire, חברת התקליטים של הלהקה בארצות הברית, החליטה "להפוך" את הסינגל Stripped - הביסייד But Not Tonight הפך להיות הסינגל עצמו ו-Stripped הפך להיות ביסייד. לפיכך, בארצות הברית לא יצא הסינגל Stripped, ובמקומו יצא But Not Tonight. מידע על האלבום Black Celebration באתר MusicBrainz מידע על האלבום Black Celebration באתר AllMusic האלבום Black Celebration באתר Discogs האלבום Black Celebration באתר ספוטיפיי